
Naslov: Otvoritev novega bazena v Brestanici
Napoved za voditelja:

Sinoči so v Brestanici pripravili slavnostno otvoritev prenovljenega športno rekreacijskega centra, ki je privabila številne krajane iz vseh krajev krške občine. Bazen je bil, kljub dodatnim posegom in novi bazenski školjki, zgrajen v roku, tako da bodo obiskovalci lahko poleti uživali na njem. Prenovljen bazenski kompleks zajema 11 tisoč kvadratnih metrov površin, na njem pa so se pred leti zbirali kopalci od blizu in daleč, celo iz Zagreba so prihajali, zato upajo, da se bodo to dogajalo tudi poslej.
T- Iz Brestanice GORAN ROVAN /
X- Snemalec in montažer Tomi Naglič /
Takole so sinoči svečano predali v uporabo nov bazen v Brestanici. Čeprav so se sprva lotili obnove, so morali školjko starega bazena zaradi dotrajanosti porušiti, kar je malce podražilo gradnjo, kljub temu pa jo je podjetje Kostak končalo pred kopalno sezono.
T- FRANC BOGOVIČ /
X- župan občine Krško /
»Gre za 1.850.000 evrov vredno investicijo. 1,5 mio je financirala občina Krško, 127 tisoč Fundacija za šport, 230 tisoč pa Ministrstvo za šolstvo.« 
Vodo v bazenu bodo zdaj ogrevali s plinom in pomočjo sončnih kolektorjev, kar bo kopalno sezono bistveno podaljšalo.

T- MATIC ROMIH /
»Zdi se nam pomembno, da mamo neke športno rekreacijske objekte, da lahko zdravo preživljamo prosti čas. Veseli smo, ker bo voda toplejša in bo tako sezona daljša.«
Obnovljenega bazena v Brestanici, ki meri 25 metrov v širino in 50 v dolžino so veseli tudi v krškem plavalnem klubu.
T- VILMA JAN ŠPILER /
X- predsednica Plavalnega kluba Celulozar Krško /
»En plus, zato ker pričakujemo, da bomo tuki izvajali treninge in tudi plavalne šole. Seveda pa računate, da boste tudi svoj bazen dobil enkrat? Absolutno in upam, da čimprej pokritega.«
Letos sta se na razpis za upravljavca javila kar dva ponudnika, izbran pa je bil tisti, ki je že osem let skrbel za dogajanje in red na bazenu.
T- FRANC BOGOVIČ /
X- župan občine Krško /

»Strokovna komisija, ki je bila imenovana je izbrala zavod Regio, ki je predvsem v programu ponudil dosti več aktivnosti tudi na področju kulturnih aktivnosti, ne samo športnih.« 
Tako se bo do konca kopalne sezone na bazenu zvrstila vrsta zabavnih, športnih in kulturnih prireditev. Prva bo že nocoj, ko bodo ob koncu šolskega pripravili Festival za mlade »Šrot«.
